पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के बढ़ते संक्रमण और उससे ग्रस्त होने वाले नगर वासियों के बढ़ती संख्या के बीच मीरगंज नगर परिषद ने बड़ा कदम उठाते हुए सार्वजनिक कार्यालय और भवनों का सैनिटाइजेशन करने का फैसला किया है। इसके तहत नगर परिषद क्षेत्र के सभी सरकारी भवनों, बैंक, पोस्ट ऑफिस, बीमा कार्यालय, निबंधन कार्यालय, थाना आदि को सैनिटाइज्ड करने का निर्णय लिया गया और त्वरित कदम उठाते हुए सैनिटाइजेशन की प्रक्रिया भी शुरू कर दी गई है। गुरुवार को सुबह से ही शहर के विभिन्न इलाकों में सेनेटाइजेशन का काम युद्ध स्तर पर किया गया।
दलित बस्तियों में वितरित हुए मास्क
इस बीच स्थानीय प्रशासन ने मास्क एक, जिंदगी अनेक कार्यक्रम का शुभारंभ करते हुए लोगों के बीच मासिक वितरण करने का काम भी व्यापक तौर पर चला रही है। इस अभियान में गरीब तबकों खासकर दलित बस्ती में लोगों के बीच मास्क वितरण करने का सघन अभियान चलाया जा रहा है। गुरुवार को भी इस अभियान के तहत दुकानदारों फल विक्रेताओं, सब्जी विक्रेताओं तथा दलित लोगों के बीच मास्क का वितरण किया गया। नगर परिषद के कार्यपालक पदाधिकारी केशव गोयल ने बताया पूरे शहर को सैनिटाइज्जड करने का काम व्यापक स्तर पर शुरू कर दिया गया है। पहले चरण में सरकारी भवनों को सेनेटाइज्ड किया जाएगा । दूसरे फेज में शहर के सभी घरों को भी सैनिटाइज्जड किया जायेगा। घरों को सैनिटाइज्ड करने के साथ शहर की सड़कों व गलियों में भी यह काम वाहन के द्वारा किया जायेगा। उन्होंने बताया कि हथुआ नगर पंचायत का अतिरिक्त प्रभार मिलने के बाद वहां पर भी साफ सफाई का कार्य कराया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn